એક પ્રાચીન કથા અનુસાર ભસ્માસુરના વંશજમાં ગયાસુર નામના એક રાક્ષસે કઠિન તપશ્ચર્યા કરીને બ્રહ્માજી પાસેથી વરદાન પ્રાપ્ત કર્યું હતું કે તેનું શરીર દેવતાઓની જેમ પવિત્ર થઈ જાય અને લોકો તેના દર્શનમાત્રથી પાપમુક્ત થઈ જાય. બ્રહ્માજીએ ગયાસુર નામના આ રાક્ષસને વરદાન આપી દીધું. ગયાસુરને આ વરદાન મળ્યા બાદ સ્વર્ગની જનસંખ્યા વધવા લાગી અને પ્રકૃતિના નિયમથી વિપરિત બધું થવા લાગ્યું. લોકો કોઈપણ પ્રકારનો ભય રાખ્યા વગર પાપ કરે અને ગયાસુરના દર્શન કરીને પાપમાંથી મુક્ત થઈ જાય.